18 évesen részt vett az 1982-es Eurovíziós Dalfesztiválon, a Ralph Siegel által írt "Ein bißchen Frieden" ("Egy kis béke") című dallal, és első helyezést ért el, Németország első - és egészen 2010-ig egyetlen - győzelmét aratva ezzel. A dal listavezető volt Németországban, Ausztriában, Írországban, Norvégiában, Hollandiában, Svédországban, Svájcban és az Egyesült Királyságban is. A verseny után angol, francia, holland, spanyol, dán és lengyel változat is készült a dalból, magyarul Kovács Kati ("Egy csöppnyi béke" – 1982) és a Neoton Família ("Egy kis nyugalmat" – 1983) dolgozta fel.